**Prerušenie alebo obmedzenie dodávky vody alebo odvádzania odpadových vôd v Obci Stožok z dôvodu neplnenia si povinností odberateľa**

Postup pri prerušení alebo obmedzení dodávky vody z verejného vodovodu alebo odvádzaní odpadových vôd verejnou kanalizáciou z dôvodu neplnenia si povinnosti odberateľom.  
  
**1. Výzva k odstráneniu nedostatkov, oznámenie o prerušení dodávky vody a odvádzania odpadových vôd.**  
  
Obec Stožok  písomne vyzve odberateľa doporučeným listom k odstráneniu nedostatkov a uvedie náhradný termín na splnenie povinnosti. Výzva súčasne obsahuje **oznámenie o prerušení dodávky vody a odvádzania odpadových vôd.** Neprevzatie výzvy nie je dôvodom na  neprerušenie dodávky vody alebo odvádzania odpadových vôd.  
  
 **2. Kontrola odstránenia nedostatkov**  
  
Ak po kontrole nedostatky neboli odstránené pristúpi Obec Stožok  k prerušeniu alebo obmedzeniu dodávky vody alebo odvádzania odpadových vôd na základe oznámenia uvedeného v bode 1)   
  
 **3. Obnovenie dodávky vody a odvádzania odpadových vôd.**  
  
Obnovenie dodávky vody alebo odvádzania odpadových vôd  vykoná Obec Stožok  až po odstránení nedostatkov odberateľom a po uhradení úkonu prerušenia  dodávok podľa platného cenníka. Obnovenie dodávky vody, odvádzania odpadových vôd sa vykoná najneskôr do 48 hodín od úhrady  v pracovných dňoch.  
Nie je našim cieľom vykonávať prerušenie alebo obmedzenie dodávok vody alebo odvádzania odpadových vôd . Uvedený úkon vykonávame v krajných prípadoch keď odberateľ nereaguje na naše požiadavky, odmieta odstrániť nedostatky a plniť podmienky, a nemá záujem dohodnúť sa s našou spoločnosť na riešení, ktoré by bolo akceptovateľné pre obidve strany.

**Doporučenie**  
Ak odberateľ obdrží **oznámenie o prerušení dodávky vody alebo odvádzania odpadových vôd**, dopručujeme aby nás urýchlene  kontaktoval a dohodol sa na odstránení nedostatkov.

**Cenník za prerušenie a znovunapojenie dodávky vody**

1. Cena za prerušenie dodávky vody                33,00 €
2. Cena  za znovu napojenie dodávky vody        33,00 €